মঙ্গলবার সকালে সবেমাত্র শুরু হচ্ছে ব্যস্ততা। উল্টোডাঙা ব্রিজের ওপর তখনও যানজট তৈরি হয়। আচমকাই বিকট শব্দ। দ্রুত গতিতে আসা একটি লরি নিয়ন্ত্রণ হারিয়ে ধাক্কা মারল হাইটবারে। 
 নিজস্ব প্রতিবেদন:  সাতসকালেই উল্টোডাঙা ব্রিজের কাছে বিপত্তি। নিয়ন্ত্রণ হারিয়ে হাইটবারে ধাক্কা মারল লরি। দুর্ঘটনায় ভাঙল বাতিস্তম্ভও। যার জেরে ব্যাপক যানজট ভিআইপি রোডের লেনে। তবে দুর্ঘটনায় হতাহতের কোনও খবর নেই।   মঙ্গলবার সকালে সবেমাত্র শুরু হচ্ছে উল্টোডাঙা ব্রিজের ব্যস্ততা।  এলাকায় দোকানপাট তখনও খোলেনি, শুরু হয়নি রোজনামচার যানজট। আচমকাই বিকট শব্দ কেঁপে ওঠে গোটা এলাকা। আওয়াজ শুনে ছুটে যান স্থানীয় কয়েকজন মানুষ।  দেখা যায়, হাইটবারে ধাক্কা মেরে উল্টে গিয়েছে একটি লরি। পাশের বাতিস্তম্ভও ভেঙে পড়ে রয়েছে।  ঘটনাস্থলে যান কর্তব্যরত ট্রাফিক পুলিসও। আপাতত ক্রেন দিয়ে দুর্ঘটনাগ্রস্ত লরিটিকে সরানোর চেষ্টা চলছে। দুর্ঘটনার জেরে ভিআইপি রোডের লেনে সার দিয়ে দাঁড়িয়ে পড়ে একাধিক গাড়ি। এলাকায় ব্যাপন যানজট তৈরি হয়েছে। পরিস্থিতি নিয়ন্ত্রণে আনার চেষ্টা চলছে।  দুর্ঘটনার কারণ নিয়ে ধন্দে পুলিস। প্রাথমিকভাবে মনে করা হচ্ছে, কুয়াশার জেরে দৃশ্যমানতা কম থাকাতেই দুর্ঘটনা ঘটেছে।